CELEX: C2006/086/32
Language: hu
Date: 2006-04-08 00:00:00
Title: C-82/06. sz. ügy: Az Európai Közösségek Bizottsága által az Olasz Köztársaság ellen  2006. február 8-án  benyújtott kereset

8.4.2006   
            
            
               HU
            
            
               Az Európai Unió Hivatalos Lapja
            
            
               C 86/17
            
         Az Európai Közösségek Bizottsága által az Olasz Köztársaság ellen 2006. február 8-án benyújtott kereset
   (C-82/06. sz. ügy)
   (2006/C 86/32)
   Az eljárás nyelve: olasz
   Az Európai Közösségek Bizottsága (képviseli: D. Recchia és M. Konstantinidis, meghatalmazotti minőségben) 2006. február 8-án keresetet nyújtott be az Európai Közösségek Bíróságához az Olasz Köztársaság ellen.
   A felperes keresetében azt kéri, hogy a Bíróság:
   
               1)
            
            
               állapítsa meg, hogy az Olasz Köztársaság – mivel nem készített, illetve nem közölt:
               
                           —
                        
                        
                           a módosított 75/442/EGK irányelv (1) 7. cikke (1) bekezdésének megfelelő hulladékgazdálkodási tervet Rimini tartomány vonatkozásában;
                        
                     
                           —
                        
                        
                           a módosított 75/442/EGK irányelv 7. cikke (1) bekezdése negyedik francia bekezdésének megfelelően hulladék és veszélyes hulladék kezelésére alkalmas hulladéklerakók és egyéb ártalmatlanító létesítmények céljára megfelelő területeket magában foglaló hulladékgazdálkodási tervet Lazio régió vonatkozásában;
                        
                     
                           —
                        
                        
                           a 91/689/EGK irányelv (2) 6. cikkének megfelelő hulladékgazdálkodási tervet Friuli Venezia-Giulia és Puglia régió, Bolzano Alto-Adige autonóm tartomány, valamint Rimini tartomány vonatkozásában;
                        
                     nem teljesítette a hulladékokról szóló módosított 75/442/EGK irányelv 7. cikke (1) bekezdéséből, valamint a veszélyes hulladékokról szóló 91/689/EGK irányelv 6. cikkéből eredő kötelezettségeit;
            
         
               2)
            
            
               kötelezze az Olasz Köztársaságot a költségek viselésére.
            
         Jogalapok és fontosabb érvek
   A módosított hulladékokról szóló irányelv 7. cikke, illetve a veszélyes hulladékokról szóló irányelv 6. cikke értelmében a tagállamok hulladékgazdálkodási tervet készítenek és arról a értesítik a Bizottságot.
   A hulladékgazdálkodási tervek készítése és az arról való értesítés tekintetében az olasz helyzet rendezetlen. A Bizottság a mai napig nem kapta meg az értesítést a fenti irányelvekben foglalt valamennyi hulladékgazdálkodási tervről.
   
      (1)  HL L 194., 39. o., magyar nyelvű különkiadás 15. fejezet, 1. kötet, 23. o.
   
      (2)  HL L 377., 20. o., magyar nyelvű különkiadás 15. fejezet, 2. kötet, 78. o.